Mattas putosi karsintakilpailussa 19-vuotiaiden EM-kilpailuissa Nyíregyházassa 1995 ja saman ikäluokan MM-kilpailuissa Annecyssa 1998. Vuonna 2000 hän voitti 22-vuotiaiden Pohjoismaiden mestaruuden Göteborgissa tuloksella 183 cm. Seuraavana vuonna hän oli kymmenes 22-vuotiaiden EM-kilpailuissa Amsterdamissa hypättyään 181 cm. Ainoissa aikuisten arvokilpailuissaan, Wienin EM-hallikisoissa 2002, Mattas putosi karsinnassa. Hän voitti urallaan yhden aikuisten maaottelukilpailun, Helsingissä elokuussa 1998.